प्रशान्त प्रताप सेहटा।। भारतीय समाज लोक संस्कृति की विविधताओं से भरा पड़ा है और लोक संगीत को इन संस्कृतियों की रीढ़ माना जाता है। किसी भी वर्ग विशेष के सांस्कृतिक इतिहास का ज्ञान उसके लोक गीतों के संकलन से लगाया जा सकता है। लेकिन आधुनिकता की चकाचौंध और कई कारणों से लोक संस्कृति अपना वजूद खो रही है। हिमाचल के महासुई संगीत की बात करें तो आधुनिकता के दौर में यह भी अपने मूल स्वरूप से अलग होता जा रहा है। लेकिन एक ऐसी भी शख्सियत है जो अपने गीतों के माध्यम से इस क्षेत्र की लोक संस्कृति को बचाने में जुटी है। इस शखसियत का नाम है चिराग ज्योति मजटा।